Dragi maturanti,

bliži se datum prvog ispita stoga vas ovim kratkim uputama želim pripremiti za isto, kako sam i najavila na posljednjem sastanku.

Sažete upute:

1. Pratite svoju stranicu na stranici postani-student svakodnevno(postoji uvijek vjerojatnost da će se nešto promijeniti u zadnji čas).
2. Ne paničarite ako je nešto s vaše stranice na kratko postalo nevidljivo jer je riječ o ažuriranju sustava…probajte nakon nekog vremena opet…ako ni tada ne bude javite mi se.
3. **Nemojte kasniti na ispite.** Ako ispit počinje u 9:00 vi morate biti ispred učionicom u 8:40, a ako vam ispit počinje u 14:00 vi morate biti ispred učionice u 13:40 najkasnije. Raspored će uvijek biti objavljen na oglasnoj ploči točno jedan sat prije početka ispita.
4. Ukoliko zbog nepredviđenih razloga budete kasnili na ispite, javite se ispitnoj koordinatorici. Bit će vam dopušten pristup polaganju ispita samo ako na ispit zakasnite **manje od trideset (30) minuta.**
5. Na ispit smijete ponijeti bočicu obične vode bez etikete i obavezno morate imati dokument za identifikaciju(osobna, putovnica, vozačka dozvola..)
6. Pri ulasku u prostoriju dežurni nastavnik uputit će vas da odložite svoje osobne stvari, ugašeni mobitel te druge prijenosne ili nosive elektroničke, audio i videouređaje, bilježnicu ili knjigu na mjesto za odlaganje stvari učenika i usmjerava ga na njegovo mjesto. NE ZABORAVITE MOBITELE ISKLJUČITI PRIJE ULASKA U UČIONICU.
7. Svaki učenik mora odložiti osobni dokument na desni rub stola.
8. MORATE imati svoj pisaći pribor (kemijske plave ili crne boje). Svi su drugi predmeti na stolu (grafitna olovka, gumica, džepno računalo, pernica, korektor...) zabranjeni.
9. U slučaju nedopuštenoga ponašanja tijekom pisanja ispita učeniku se izriče mjera propisana važećim Pravilnikom o polaganju državne mature. Nedozvoljena ponašanja učenika, odnosno pristupnika na ispitu jesu:
1. nepridržavanje uputa dežurnoga nastavnika,
2. nepridržavanje uputa o uporabi propisanoga pribora,
3. osvrtanje, razgovaranje odnosno sporazumijevanje,
4. ometanje tijeka ispita,
5. prepisivanje ili dopuštanje prepisivanja,

6. upisivanje prijetnji, vulgarnih znakova, simbola, izraza i sadržaja u ispitu, odnosno ispitnome materijalu ili onih koji diskriminiraju po rasnoj, vjerskoj, etničkoj, rodnoj, spolnoj ili drugoj osnovi,

7. posjedovanje ili korištenje nedopuštenih pomagala, uključujući mobilni telefon te druge prijenosne ili nosive elektroničke, audio i video uređaje,

8. predavanje uratka drugoga pristupnika,

9. nedozvoljeno posjedovanje ispitnih materijala,

10. zamjena identiteta pristupnika.

1. Ako ispit sadrži više dijelova (npr. ispiti iz stranih jezika i hrvatskog jezika), potrebno je pisati i položiti sve dijelove ispita.
2. Prvih 30 minuta ispita i posljednjih 15 minuta ispita nikomu nije dopušteno izlaziti iz ispitne prostorije. Isto tako, nije dopušteno izlaziti iz prostorije za vrijeme provedbe Ispita slušanja
3. Pri ispravljanju pogrešaka potrebno je staviti paraf (isključivo skraćeni potpis, a ne puno ime i prezime).
4. Kategorizacija sportaša, državna i međunarodna natjecanja znanja bit će unesena automatski (nije potrebno slati dokaz o postignuću tijekom mjeseca lipnja i srpnja za ljetni upisni rok odnosno do sredine mjeseca rujna za jesenski upisni rok. Kako bi kategorizacija bila unesena u sustav ona mora biti važeća na datum objave konačne rang-liste. Podatke o gradskim, županijskim i svim ostalim natjecanjima koje neka visoka učilišta vrednuju, u sustav unose sama visoka učilišta. Kandidati su dužni dokaze o sudjelovanjima na natjecanjima dostaviti visokim učilištima do roka koji propiše visoko učilište te u slučaju netočnih ili nepotpunih podataka treba se obratiti samom visokom učilištu kojem se dokaz dostavljao.
5. Fakultete možete mijenjati do konačnih rezultata državne mature 19.7.2023. Tada se lista zaključava. Savjet: postavite konačnu listu nekoliko dana prije 19.7.
6. Ipak, važno je obratiti pažnju na studije s ranijim rokom prijave. Rok za prijavu studijskih programa možete provjeriti na mrežnoj stranici www.postani-student.hr u izborniku Studijski programi. Ako postoji raniji rok za prijavu studijskog programa tada se datum nalazi u detaljnijem opisu svakog studijskog programa u izborniku Studijski programi. Ako nije naveden rok za prijavu studijskog programa tada studijski program možete prijaviti do samog završetka trajanja prijava.

Iznimno je važno voditi računa ako studijski program ima raniji rok za prijavu, da se taj studijski program ne briše s liste prioriteta jer se više neće moći prijaviti nakon isteka roka za prijavu studijskog programa.

1. Ukoliko netko ne prođe na ljetnom roku državnu maturu ili želi popravljati ispite ili položiti neki dodatni izborni predmet ne zaboravite sve to prijaviti od 20. 7. 2023. do 31. 7. 2023 Pazite na rokove plaćanja ispita! Budu jako brzo nakon 31.7.(vidljivi na vašoj stranici na linku ZADUŽENJA)
2. Svjedodžbe ne možete dobiti prije 21.7.2023. Također izdajemo uvjerenja o prijavi ispita i pristupanju ispitima. Ukoliko planirate studirati u inozemstvu, u razdoblju između privremene objave rezultata ispita i konačne objave rezultata NCVVO izdaje potvrde s rezultatima za inozemstvo uz izjavu od javnog bilježnika (da nećete uložiti prigovor na rezultate ispita). Ukoliko budete imali potrebu za navedenim, obratite mi se te ću vas uputiti na koji mail ili telefonski kontakt se trebate obratiti. Osim toga, NCVVO izdaje i potvrde o uspjehu za stipendije, studenski dom i slično.
3. Na matematici, kemiji i fizici od geometrijskog pribora smijete imati samo jedan trokut (bez kutomjera na njemu) ili ravnalo, a dopuštene kalkulatore provjerite na stranicama NCVVO-a na poveznici

 [uputa\_o\_racunalima.pdf (ncvvo.hr)](http://dokumenti.ncvvo.hr/Drzavna_matura/2010-03-31/uputa_o_racunalima.pdf)

[Microsoft Word - KALKULATORI\_29-11-2019 (ncvvo.hr)](https://www.ncvvo.hr/wp-content/uploads/2019/10/KALKULATORI_20-01-2020.pdf)

1. Predlažem da proučite sljedeću poveznicu gdje možete vidjeti najčešća pitanja i odgovore vezano uz same ispite državne mature: <https://www.ncvvo.hr/cesta-pitanja/>. Sva ostala pitanja možeš poslati na e-adrese: drzavna.matura@ncvvo.hr ili možeš nazvati na broj telefona 01 4501 899.
2. Sve informacije vezane uz prijavu studijskih programa, bodovanje za upis na studijske programe, vrednovanje posebnih postignuća (natjecanja, kategorizirani sportaši), pravo prednosti pri upisu, privremene i konačne rang-liste možete naći na mrežnoj stranici [www.studij.hr](http://www.studij.hr) . Također, predlažem da proučite česta pitanja:

Ukoliko ne pronađete odgovor, nazovite broj telefona 01/6274 844. Za pitanja vezana specifično za studij koji želite upisati, kontaktirajte izravno referadu fakulteta. Ispitni koordinatori ne mogu odgovoriti na ta pitanja.

20. Za sve ostale nejasnoće slobodno mi se obratite na e-mail ili telefon.

Jelena Rukavina, koordinatorica državne mature

jelenabrekalo5@gmail.com

099 7444 037